அன்று இரவு திண்ணையில் படுத்த பின் வெகு நேரம் குளத்தங்கரையில் கோகிலம் சொன்னது பற்றிய சிந்தனையில் ஆழ்ந்தேன். எவ்வளவு பெரிய உண்மையை ஒரு சாதாரண கிராமத்துப் பெண் சொல்லிவிட்டாள்! நான்கூட அது பற்றி அதுவரை எண்ணியதில்லை. இதுதான் நம் தலையெழுத்து என்று நம்பி தமிழகத்து கிராமங்களிலும் நகரங்களிலும் வாழ்ந்துகொண்டிருக்கும் ஆயிரமாயிரம் பெண்கள் எண்ணிப்பார்க்காத ஒன்றை இந்த கோகிலம் சர்வ சாதாரணமாக கேட்டுவிட்டாளே?